คอลลาเจนที่มีสกัดจากคอลลาเจนเปปไทด์ ไฮยาลูโรนิค แอซิด สามารถกินได้มั้ยคะ
สวัสดีค่ะ โรค G6PD คือโรคที่มีเม็ดเลือดแดงแตกง่ายกว่าปกติ เป็นโรคทางพันธุกรรมอย่างหนึ่ง จะมีอาการตั้งแต่ยังเด็ก ในทารกแรกเกิดจะมีอาการตัวเหลือง ตาเหลือง โตขึ้นอาจมีภาวะซีดหรือเหลืองเป็นครั้งคราวเมื่อเจ็บป่วย หรือได้รับสารบางอย่างที่กระตุ้นทำให้เม็ดเลือดแดงแตกโดยสารกระตุ้นที่สามารถทำให้ผู้ป่วย G6PD มีเม็ดเลือดแดงแตกได้ง่ายได้แก่ ถั่วปากอ้า ยากลุ่ม NSAIDs บางชนิด ยาแอสไพริน ยาปฏิชีวนะบางชนิด เช่น ยากลุ่มซัลฟา หรือไนโตรฟูแรนโทอิน เป็นต้น ยาต้านมาเลเรียบางชนิด เช่น ควินิน หรือควินิดีน วิตามินซี สารต่างๆเช่น แนฟธาลีน (สารใช้ในลูกเหม็นที่ใช้อบผ้า, กันแมลง) ผลิตภัณฑ์จากถั่วเหลือง การบูร น้ำโซดาบางชนิดโดยสารสกัดจากคอลลาเจนดังกล่าวมา ไม่ได้มีรายงานว่าทำให้เม็ดเลือดแดงแตกง่ายขึ้น แต่อย่างไรก็ตาม หากได้รับประทานอาหารครบถ้วน 5 หมู่ โดยเฉพาะอาหารกลุ่มโปรตีนเช่นเนื้อ นม ไข่ ก็ไม่น่าจะมีความจำเป็นต้องกินคอลลาเจนเสริมแต่อย่างใด